stanford-oval/wikipedia huggingface dataset:
Lokomotiv Stadium

Lokomotiv Stadium voi viitata seuraaviin stadioneihin:
Bulgariassa:
Lokomotiv Stadium, stadion Mezdrassa
Lokomotiv Stadium, stadion Plovdivissa
Lokomotiv Stadium, stadion Rusessa
Lokomotiv Stadium, stadion Sofiassa
Georgiassa:
Miheil Mešhi Stadium, tunnetaan myös nimellä Lokomotivi Stadium, stadion Tblisissä
Venäjällä:
Lokomotiv Stadium, stadion Moskovassa
Lokomotiv Stadium, stadion Nižni Novgorodissa
Lokomotiv Stadium, stadion Tšitassa
Ukrainassa:
Lokomotiv Stadium, stadion Donetskissa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Lokomotiv Stadium”, voi hakea sivunnimihaulla, laajalla sivunnimihaulla tai tekstihaulla.
Liliaali

| Liliaali |
| --- | --- |

Tunnisteet
IUPAC-nimi:  3-(4-tert-butyylifenyyli)-2-metyylipropanaali
CAS-numero:  80-54-6
PubChem CID:  228987
SMILES:  COC1=CC=CC(=C1O)C=O
Ominaisuudet
Molekyylikaava:  C14H20O
Moolimassa:  204,3 g/mol
Sulamispiste:  < -20 °C
Kiehumispiste:  279,5 °C
Tiheys:  0,94 g/cm3
Liukoisuus veteen:  Veteen 0,033 g/l (20 °C)
Liliaali eli butyylifenyylimetyylipropionaali (C14H20O) on aldehydeihin kuuluva orgaaninen yhdiste. Yhdistettä voidaan käyttää hajusteissa tuomaan niihin kukkaistuoksua.
Ominaisuudet, valmistus ja käyttö

Huoneenlämpötilassa liliaali on väritöntä tai hieman kellertävää nestettä, jolla on kieloa tai syklaamia muistuttava tuoksu. Yhdiste liukenee hieman veteen. Liliaali on optisesti aktiivista ja sen enantiomeereistä ainoastaan (R)-enantiomeeri on tuoksuva. Liliaali voi aiheuttaa hajusteallergiaa.
Liliaalia valmistetaan lähtien tert-butyylitolueenista, joka hapetetaan sähkökemiallisesti 4-tert-butyylibentsaldehydiksi. Tämä reagoi aldolikondensaatiolla propanaalin kanssa ja tässä reaktiossa muodostunut tuote pelkistetään vedyttämällä metallikatalyytin läsnä ollessa liliaaliksi. Toinen menetelmä on tert-butyylibentseenin ja metakroleiinin reaktio.
Liliaalia käytetään ainesosana muun muassa hajusteissa, shampoissa ja puhdistusaineissa. Siitä voidaan valmistaa myös fungisideja.
Lego System

Lego System (viralliselta nimeltään "Lego System of play") on Lego Group -yhtiön tärkeinkenen mukaan? ja vanhin tuotesarja. Se otettiin käyttöön 1970-luvulla ja sen kehittäjänä oli Kjeld Kirk Kristiansen, Lego-yhtiön perustajan Ole Kirk Christiansenin pojanpoika. Tähän tuotesarjaan kuuluvat useimmat Lego-sarjat kuten Lego City. Lego System -setit rakentuvat tavallisista Lego-palikoista. Lego System -settien ikärajat ovat tavanomaisesta kuudesta vuodesta ylöspäin.
Historia

1970-luvun alkupuolella Lego-yhtiö kasvoi voimakkaasti, kiitos yli kymmenen vuotta vanhan Lego-palikan. Silloinen toimitusjohtaja Godtfred Kirk Christiansen, alkuperäisen perustajan poika, halusi panostaa tuotekehittelyyn ja näin edistää nopeaa kasvua. Hänen poikansa Kjeld, tuleva seuraava toimitusjohtaja, kehitti idean "järjestelmästä järjestelmän sisällä".  Tämä ajatus poiki tulevina vuosina kulmakivet nykyisille Lego-tuotteille. Nämä kulmakivet, aikaisemmin vuonna 1969 myyntiin tulleen Duplo-tuotesarjan ja vuonna 1977 ilmestyneen Lego Technic -sarjan lisäksi, olivat sarjat  Lego Town (aikaisemmin ollut tuotesarja vaihtoi nimeä),  Lego Avaruus (1979) ja Lego Linna (1984). Nämä viisi kulmakiveä voidaan erottaa nykyisistäkin sarjoista.
"System of Playn" osaset

"System of Play" rakentuu kolmesta sarjasta, Townista, Avaruudesta sekä Linnasta. Nämä sarjat sisältävät itsessään toisia sarjoja eli ns. "sivusarjoja".  Nämä "sivusarjat" rakentuvat tavallisesti saman mallin mukaan erilaisista seteistä.  Niissä on:
Yhdestä kahteen suurempaa settiä (200+ palikkaa)
Yhdestä kolmeen keskikokoista settiä (100+ palikkaa)
Kahdesta neljään pientä settiä (10–100 palikkaa)
Yleensä Avaruus- ja Linna-sarjat seuraavat tarkasti tätä muottia, Town-sarjoissa esiintyy enemmän vaihtelua.
Lits läts

| Lits läts Fröbelin Palikat |
| --- | --- | --- |

Studioalbumin tiedot
 Julkaistu: 11. joulukuuta 2020
 Tyylilaji: lastenmusiikki
 Kesto: 32.26
 Levy-yhtiö: omakustanne
Fröbelin Palikoiden muut julkaisut
| Jee-jee 30-vee 2017 | Lits läts 2020 |   |
Lits läts on lastenmusiikkiyhtye Fröbelin Palikoiden 11. joulukuuta 2020 julkaistu albumi.
Kappaleet

Teille teitä – 2.14
Autolla ajetaan – 1.47
Fillarilla – 2.52
Missä on peukalo – 2.30
Lits, läts – 2.06
Lumiukot – 1.41
Peikkopiiri – 3.24
Huutokaupassa – 2.06
Bingo – 3.08
Keinutaan – 2.36
Jos sul’ lysti on – 1.39
Mun boogie – 2.32
Vanha reissaaja – 3.45
Lokomotiv Stadium (Ruse)

| Lokomotiv Stadium> Rakennuksen tiedot |
| --- | --- |
Sijainti:  Ruse, Bulgaria
Avattu:  ?
Omistaja:  ?
Kenttä:  Nurmi
Käyttäjät
 ? 
Katsojakapasiteetti
 10 000 
Lisää rakennusartikkeleitaArkkitehtuurin teemasivulla
Lokomotiv Stadium on monikäyttöinen stadion Rusessa Bulgariassa. Stadionia käytettiin jalkapallossa Lokomotiv Rusen kotikenttänä, kunnes seura ajautui konkursiin vuonna 2002. Stadionille mahtuu 10 000 ihmistä.
Liliales

| Liliales |
| --- | --- |
 Ruskolilja (Lilium bulbiferum)
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Liliales  Perleb
Katso myös
   Liliales Wikispeciesissä   Liliales Commonsissa 
Infobox OKNimi-testi OK: 
Liliales on yksisirkkaisten kasvien lahko, jonka noin 1 500 lajista useimmat ovat monivuotisia ruohoja, jotkut myös köynnöksiä tai pensaita. Monet lajit varastoivat ravintoa sipuliin tai maavarteen. Corsiaceae-heimon kasvit ovat loiskasveja.
Suuret heimot (yli sata lajia) ovat joko levinneet ainoastaan pohjoiselle pallonpuoliskolle tai niiden levinneisyys on painottunut sinne. Pienet heimot (korkeintaan kymmenen lajia) taas ovat levinneet ainoastaan eteläiselle pallonpuoliskolle, joskus pelkästään Australiaan tai Etelä-Amerikkaan.
Kuten muillakin ruohoilla, on lahkosta tehty vain vähän fossiililöytöjä. Eoseeniltä tunnetaan useita lajeja, kuten Petermanniopsis anglesaensis ja Smilax ja mioseenilta Ripogonum scandens. Ryhmä kehittyi ilmeisesti alaliitukaudella yli 100 miljoonaa vuotta sitten ja alkoi monimuotoistua eri heimoiksi 82–48 miljoonaa vuotta sitten.
Nykyisen luokittelun (APG II -luokittelu) mukaan Liliales-lahkoon kuuluu yksitoista heimoa; aiemmin siihen katsottiin kuuluvan useita muitakin heimoja, jotka nykyisin on sijoitettu omiin lahkoihinsa Dioscoreales ja Asparagales. Lisäksi liljakasvien heimosta on sijoitettu joitakin sukuja muihin heimoihin.
Heimot

Lahkossa on 11 heimoa, joista lilja- ja sudenmarjakasveja kasvaa myös Suomessa.
Alstroemeriaceae – inkaliljakasvit
5 sukua ja 170 lajia Keski- ja Etelä-Amerikassa
synonyymi: Luzuriagaceae
Campynemataceae
2 sukua ja 4 lajia Uudessa-Kaledoniassa ja Tasmaniassa
Colchicaceae – myrkkyliljakasvit
15 sukua ja 245 lajia lauhkeassa, lämpimässä ja trooppisessa vyöhykkeessä
synonyymit: Bulbocodiaceae, Burchardiaceae, Compsoaceae, Merenderaceae, Uvulariaceae
Corsiaceae
3 sukua ja 30 lajia Etelä-Kiinassa, Etelä-Amerikan eteläosissa, Uudessa-Guineassa ja Australiassa
Liliaceae – liljakasvit
19 sukua ja 610 lajia pohjoisessa lauhkeassa vyöhykkeessä
synonyymit: Calochortaceae, Compsoaceae, Erythroniaceae, Fritillariaceae, Liriaceae, Medeolaceae, Scoliopaceae, Tricyrtidaceae, Tulipaceae
Melanthiaceae – sudenmarjakasvit
16 sukua ja 170 lajia pohjoisessa lauhkeassa ja viileässä vyöhykkeessä
karhunruohot (Tofieldia) kuuluvat nykyisen käsityksen mukaan Alismatales-lahkoon, karhunruohokasvien (Tofieldiaceae) heimoon
synonyymit: Chionographidaceae, Heloniadaceae, Paridaceae, Trilliaceae, Veratraceae, Xerophyllaceae
Petermanniaceae
vain yksi laji (Petermannia cirrosa) Australian itärannikon keskiosissa
Philesiaceae – punahuppukasvit
2 sukua ja 2 lajia (punasuppilo ja punahuppu) Etelä-Chilessä
synonyymi: Lapageriaceae
Rhipogonaceae (tai Ripogonaceae)
1 suku (Rhipogonum tai Ripogonum) ja 6 lajia Uudesta-Seelannista Uuteen-Guineaan ulottuvalla alueella
Smilacaceae – sarsaparillakasvit
1 suku (sarsaparillat Smilax) ja 315 lajia tropiikista lauhkeaan vyöhykkeeseen
Litosfääri

11 Litosfääri 1 Mantereinen kuori 2 Valtameren keskiselänne 3 Subduktiovyöhyke 4 Ylempi vaippa, 5 Tulivuori 6 Alempi vaippa 7 Pluumi 8 Ulkoinen ydin 9 Sisempi ydin 10 Konvektiosolu 12 Astenosfääri 13 Gutenberg-pinta 14 Moho-pinta
Litosfääri eli kivikehä koostuu Maan kuoresta ja vaipan ylimmästä osasta. Litosfäärin paksuus on noin 100 kilometriä, josta kuoren osuus on mantereiden kohdalla 30–70 kilometriä ja merenpohjan alla keskimäärin vain kahdeksan kilometriä.  Kiinteän kuoren ja vaipan ylimmän osan välissä on maanjäristysaaltoja heijastava niin sanottu Moho-pinta.
Litosfäärin alapuolella on astenosfääri, joka käsittää osia ylävaipasta ja vaipan vaihettumiskerroksesta. Eri laskutapojen mukaan astenosfääri ulottuu 400–650 kilometrin syvyyteen.
Maan litosfääri on jakaantunut jäykkiin laattoihin, jotka kelluvat ja liikkuvat astenosfäärissä eli ylävaipassa olevan sulan kiviaineksen päällä. Nämä manner- eli litosfäärilaatat liikkuvat joko toisiinsa törmäten, erkaantuen toistaan tai toisiaan sivuten. Laattojen reuna-alueilla ovat maanjäristykset ja tulivuoret yleisiä.
Mannerlaatan kuorikerros on kevyempää graniitin tyyppistä kiveä, kun taas merilaatan kuorikerros on raskaampaa basaltin tyyppistä kiveä. Kiinteän kuoren alainen litosfääri on jäykkää ja lohkeilevaa kiveä.
Maapallon litosfääri on jakautunut noin kahteenkymmeneen litosfäärilaattaan. Suurimmat niistä ovat: Euraasian laatta, Afrikan laatta, Pohjois-Amerikan laatta, Etelä-Amerikan laatta, Tyynenmeren laatta, Antarktiksen laatta ja Intian laatta. Muita laattoja ovat: Kookossaarten laatta, Karibian laatta, Arabian laatta, Nazcan laatta ja Filippiinien laatta.
Laattojen liike aiheutuu osaksi astenosfäärissä tapahtuvista konvektiovirtauksista, joissa kuumaa sulaa kiviainesta nousee ylös litosfääriä kohti. Litosfäärin saavutettuaan virtaus kääntyy sen suuntaiseksi ja jäähdyttyään virtauksen suunta kääntyy kohti vaipan alakerroksia jossa se kuumenee jälleen ja nousee uudelleen kohti litosfääriä. Konvektiovirtaukset eivät kuitenkaan selitä täydellisesti mannerlaattojen liikkeitä. Nykyisin on vallalla käsitys, että merelliset litosfäärilaatat liikkuvat pääasiassa kahden voiman vaikutuksesta: keskiselänteillä tapahtuvan työnnön ja subduktiovyöhykkeillä tapahtuvan vedon vaikutuksesta. Subduktoituva kiviaines sulaa ja nousee kohti litosfääriä aiheuttaen intrusiivista ja ekstrusiivista magmatismia.
Lähteitä

http://www.hartrao.ac.za/geodesy/tectonics.html (englanniksi)
Maan rakenne
| --- | --- |
Kemiallinen koostumus:   kuori  vaippa  ydin 
Lujuusominaisuudet:   litosfääri  astenosfääri  mesosfääri  ulkoydin  sisäydin
Layla Kaylif

| Layla Kaylif |
| --- | --- |

Henkilötiedot
Syntynyt: Dubai
Ammatti:  laulaja-lauluntekijä, elokuvaohjaaja, -käsikirjoittaja ja -näyttelijä
Käsikirjoittaja
Palkinnot
 IWC Schaffhausen palkinto, 2015 
Aiheesta muualla
IMDb 
Layla Kaylif on brittiläis-arabiemiirikuntalainen laulaja-lauluntekijä sekä elokuvaohjaaja, -käsikirjoittaja ja -näyttelijä.
Elämä ja ura

Kaylif syntyi Dubaissa brittiläiselle äidille ja arabiemiirikuntalaiselle isälle. Opiskeltuaan American Academy of Dramatic Artsissa hän suoritti oppiarvon arabian kielessä Oxfordin yliopistossa. Tämän jälkeen hän opiskeli kolmen vuoden ajan filosofian tohtoriksi. Tutkinnossaan hän syventyi dubailaisen kirjailija Muhammad al-Murrin novelleihin.
Elämä ja ura > Työ muusikkona

Kaylif sai levytyssopimuksen Ison-Britannian Edeliltä vuonna 1999. Hänen ensimmäinen albuminsa Enough Rope debytoi Top Ten -listoilla useissa Aasian maissa. Vuonna 2004 Kaylifin single ”Shakespeare in Love” pääsi listoille esimerkiksi Libanonissa, Tanskassa, Turkissa, Filippiineillä, Malesiassa ja Singaporessa. Hän on muusikkona tullut tunnetuimmaksi juuri tällä singlellä. Kaylifia onkin pidetty ensimmäisenä kansainvälisen hitin levyttäneenä arabiemiirikuntalaisartistina. Hän on ollut kiinnostunut protestimusiikista ja kritisoinutkin musiikin keinoin terrorismin vastaista sotaa, jonka on katsonut perustuneen pitkitetyn sotimisen oikeuttamiseen pelkojen luomisella arabeita, lähi-itäläisiä ja muslimeita kohtaan.
Elämä ja ura > Työ elokuvaohjaajana

Opiskeltuaan London Film Academyssa Kaylif perusti vuonna 2014 Canopus Films -yhtiön toteuttaakseen omia käsikirjoituksiaan. Vuonna 2015 hän sai 12. Dubain kansainvälisillä elokuvajuhlilla IWC Schaffhausenin palkinnon draamakäsikirjoituksensa The Letter Writer toteuttamista varten. Palkinnon alkuperäinen arvo oli 100 000 Yhdysvaltain dollaria, josta Kaylif sai lopulta vain puolet, koska elokuvan toteuttaminen ei onnistunut kahden vuoden sisällä palkinnon myöntämisestä. Elokuva ilmestyi vuonna 2018.
Aiheesta muualla

Layla Kaylif Internet Movie Databasessa. (englanniksi)
Lewis B. Patten

Lewis Byford Patten (13. tammikuuta 1915 – 22. toukokuuta 1981) oli tuottelias yhdysvaltalainen lännenkirjailija, joka syntyi ja kuoli Denverissä, Coloradossa. Hänen esikoisromaaninsa oli Massacre at White River (1952). Patten kirjoitti joskus myös salanimillä Lewis Ford, Lee Leighton ja Joseph Wayne.
Patten kirjoitti noin sata lännenromaania, joista 38 on suomennettu, osa lyhennettynä. Pattenia on julkaistu Suomessa lähinnä Sheriffi- ja Montana-lännenpokkarisarjoissa. Suomalaisen pulp-kirjallisuuden tutkijan Juri Nummelinin mukaan "valtaosa kirjoista on hyviä ja Patten selkeästi yksi tärkeimpiä lännenkirjailijoita". Erityisesti Pattenin varhainen teos Ruudinsavun valtakunta (Gunsmoke Empire, 1955) on "yksi parhaita noir-tyylisiä synkkiä lännenkirjoja".
Pattenin romaaneista on filmattu kolme: Punainen auringonlasku (1956), Sheriffin viimeinen laukaus (1969) ja Voittamattomat (1969).
Suomennetut kirjat > Lännenjatkokertomukset

Mies postivaunuissa. Jännityslukemisto – Seikkailukertomuksia 15–17/1959.
Nopea ja tappava käsi. Jännityslukemisto – Seikkailukertomuksia 8–12/1960.
Lokomotiv Stadium (Sofia)

| Lokomotiv Stadium |
| --- | --- |

Rakennuksen tiedot
Sijainti:  Sofia, Bulgaria
Avattu:  1985
Omistaja:  ?
Kenttä:  Nurmi
Käyttäjät
 PFC Lokomotiv Sofia 
Katsojakapasiteetti
 22 000 
Lisää rakennusartikkeleitaArkkitehtuurin teemasivulla
Lokomotiv Stadium on monikäyttöinen stadion Sofiassa Bulgariassa. Stadion avattiin vuonna 1985. Nykyään sitä käytetään enimmäkseen jalkapallossa PFC Lokomotiv Sofian kotikenttänä. Stadionille mahtuu 22 000 ihmistä.
Lokomotiv Stadium
Lagaan – olipa kerran Intiassa

| Lagaan – olipa kerran Intiassa> Lagaan: Once Upon a Time in India |
| --- | --- |

Ohjaaja:  Ashutosh Gowariker
Käsikirjoittaja:  Ashutosh Gowariker Kumar Dave Sanjay Daima
Tuottaja:  Aamir Khan
Säveltäjä:  A. R. Rahman
Kuvaaja:  Anil Mehta
Leikkaaja:  Ballu Saluja
Pääosat:  Aamir Khan Gracy Singh Rachel Shelley Paul Blackthorne
Valmistustiedot
Valmistusmaa:  Intia
Tuotantoyhtiö:  Aamir Khan Productions
Levittäjä:  Culver Max Entertainment
Ensi-ilta:  15. kesäkuuta 2001
Kesto:  224 min
Alkuperäiskieli:  hindi
Budjetti:  INR 250 milj.
Aiheesta muualla
IMDb 
Elonet
AllMovie
Infobox OKNimi-testi OK: 
Lagaan – olipa kerran Intiassa (hindiksi लगान) on Ashutosh Gowarikerin ohjaama intialainen Bollywood-elokuva vuodelta 2001. Päärooleja näyttelevät elokuvan tuottaja Aamir Khan ja Gracy Singh. Sivurooleja näyttelevät brittiläiset Rachel Shelley ja Paul Blackthorne.
Juoni

Elokuva sijoittuu Champanerin kaupunkiin Brittiläisessä Intiassa vuonna 1893. Kapteeni Andrew Russell (Paul Blackthorne) on määrännyt korkeat verot (lagaan) paikallisissa kylissä asuville ihmisille, mutta he eivät pysty maksamaan veroja jatkuvan kuivuuden takia. Bhuvanin (Aamir Khan) johdolla he rukoilevat Raja Puran Singhiä auttamaan heitä. Tämä sanoo heille, että valitettavasti häntäkin sitovat Britannian lait.
Rajan tapaamisen jälkeen kyläläiset näkevät ensimmäisen kerran krikettiottelun. Bhuvan pilkkaa peliä ja päätyy riitelemään brittiläisen virkamiehen kanssa. Russell päättää heti inhota Bhuvania, ja tarjoutuu perumaan veron koko provinssista kolmeksi vuodeksi, jos kyläläiset voittaisivat britit krikettiottelussa. Mutta jos kyläläiset häviäisivät, heidän pitäisi maksaa verot kolminkertaisina. Bhuvan suostuu vetoon kaikkien kyläläisten puolesta. Kun kyläläiset saavat tietää vedosta, he ovat raivoissaan Bhuvanille. Tämä sanoo, että heidän kaikkien pitäisi taistella brittiläisiä hallitsijoita vastaan.
Bhuvan alkaa valmistella kyläläisiä otteluun. Häntä avustaa Russellin sisar Elizabeth (Rachel Shelley), jonka mielestä hänen veljensä on kohdellut väärin kylien asukkaita. Opettaessaan pelin sääntöjä, Elizabeth rakastuu Bhuvaniin. Tämä ärsyttää Gauria (Gracy Singh), joka on myös rakastunut Bhuvaniin. Kun Bhuvan saa vakuutettua Gaurin tunteistaan tätä kohtaan, puunhakkaaja Lakha raivostuu, koska on itse rakastunut Gauriin. Saattaakseen Bhuvanin huonoon valoon, Lakha tarjoutuu vakoojaksi Russellille, ja liittyy kyläläisten joukkueeseen tuhotakseen sen. Yhden pelaajan puuttuessa Bhuvan kutsuu kastittoman Kachran, joka osaa heittää kierreheittoja, liittymään joukkueeseen. Pitkäaikaisten ennakkoluulojen takia kyläläiset kieltäytyvät pelaamasta, jos kastiton Kachra liittyy joukkueeseen. Bhuvan nuhtelee kyläläisiä ja saa heidät hyväksymään Kachran.
Elokuvan toinen puolisko keskittyy itse otteluun. Ensimmäisenä päivänä Russell voittaa heiton ja valitsee lyömisen, mikä takaa briteille hyvän alun. Bhuvan tuo Kachran otteluun ja huomaa, että Kachra ei saa enää kierrettä heittoon. Lisäksi Russellin kanssa tekemänsä sopimuksen takia Lakha ei yritä saada palloa kiinni. Illalla Elizabeth näkee Lakhan tapaamassa veljeään. Hän rientää kylään ja kertoo Bhuvanille Lakhan petoksesta. Bhuvan estää kyläläisiä tappamasta Lakhaa, ja antaa hänelle tilaisuuden sovittaa tekonsa. Seuraavana päivänä Lahka pitää lupauksensa Bhuvanille, ja saa hyvän kopin. Brittien tulos on melkein 300 juoksua, menettäen vain kolme hilaa ennen lounastaukoa. Kachra tuodaan takaisin heittämään, ja hän tekee hattutempun.
Monien vaiheiden jälkeen kyläläiset voittavat jännittävän ottelun. Samalla hetkellä kuivakausi päättyy ja rankkasade alkaa.
Bhuvanin voitto briteistä johtaa nöyryytetyn tukikohdan lakkauttamiseen. Lisäksi Russell laitetaan maksamaan koko provinssin verot ja hänet siirretään Keski-Afrikkaan. Tajuttuaan, että Bhuvan rakastaa Gauria, Elizabeth palaa Lontooseen eikä koskaan mene naimisiin. Bhuvan menee naimisiin Gaurin kanssa.
Näyttelijät

| 0 | 1 | 2 |
| --- | --- | --- |
|  Aamir Khan  | … |  Bhuvan   |
|  Gracy Singh  | … |  Gauri   |
|  Rachel Shelley  | … |  Elizabeth Russell   |
|  Paul Blackthorne  | … |  kapteeni Andrew Russell   |
|  Suhasini Mulay  | … |  Yashodamai (Bhuvanin äiti)   |
|  Kulbhushan Kharbanda  | … |  Raja Puran Singh   |
|  Raghuvir Yadav  | … |  Bhura   |
|  Rajesh Vivek  | … |  Guran   |
|  Raj Zutshi  | … |  Ismail   |
|  Pradeep Rawat  | … |  Deva   |
|  Akhilendra Mishra  | … |  Arjan   |
|  Daya Shankar Pandey  | … |  Goli   |
|  Shri Vallabh Vyas  | … |  Ishwar   |
|  Yashpal Sharma  | … |  Lakha   |
|  Amin Hajee  | … |  Bagha   |
|  Aditya Lakhia  | … |  Kachra   |
|  Javed Khan  | … |  Ram Singh   |
|  A. K. Hangal  | … |  Shambu Kaka   |
|  Amitabh Bachchan  | … |  kertoja   |
Palkinnot

Lagaan voitti monia kansallisia ja kansainvälisiä palkintoja, muun muassa seitsemän National Film Awards -palkintoa, yhdeksän Filmfare Awards -palkintoa ja kymmenen International Indian Film Academy Awards -palkintoa. Se oli Oscar-ehdokkaana parhaaksi vieraskieliseksi elokuvaksi. Ennen Lagaania ehdokkuuden oli saanut vain kaksi intialaista elokuvaa, Mother India (1957) ja Salaam Bombay! (1988).
Soundtrack

Kaikki sanat Javed Akhtar, kaikki sävellykset A. R. Rahman.
|  |
| --- | --- | --- | --- | --- | --- | --- | --- | --- | --- |
| Nro | Nimi | Laulaja(t) | Kesto |  |  |  |  |  |  |
| 1. | ”Ghanan Ghanan” | Udit Narayan, Sukhwinder Singh, Alka Yagnik, Shankar Mahadevan, Shaan, kuoro | 6.11 |  |  |  |  |  |  |
| 2. | ”Mitwa” | Udit Narayan, Sukhwinder Singh, Alka Yagnik, Srinivas | 6.47 |  |  |  |  |  |  |
| 3. | ”Radha Kaise Na Jale” | Asha Bhosle, Udit Narayan, Vaishali Samant, kuoro | 5.34 |  |  |  |  |  |  |
| 4. | ”O Rey Chhori” | Udit Narayan, Alka Yagnik, Vasundhara Das | 5.59 |  |  |  |  |  |  |
| 5. | ”Chale Chalo” | A. R. Rahman, Srinivas | 6.40 |  |  |  |  |  |  |
| 6. | ”Waltz for a Romance (in ’A’ Major)” (Instrumental)  | Instrumentaali | 2.29 |  |  |  |  |  |  |
| 7. | ”O Paalanhaare” | Lata Mangeshkar, Sadhana Sargam, Udit Narayan | 5.19 |  |  |  |  |  |  |
| 8. | ”Lagaan..... Once Upon a Time in India” | Anuradha Sriram | 4.12 |  |  |  |  |  |  |
Aiheesta muualla

Lagaan – olipa kerran Intiassa Internet Movie Databasessa (englanniksi)
Lagaan – olipa kerran Intiassa Elonet.
Lagaan – olipa kerran Intiassa AllMoviessa. (englanniksi)
Liverpoolin yliopisto

| Liverpoolin yliopisto> University of Liverpool |
| --- | --- |

Motto:  Haec otia studia fovent
Perustettu:  1882
Tyyppi:  Julkinen
Rehtori:  James Drummond Bone
Kansleri:  David Owen
Opiskelijoita:  20 765
Sijainti:  Liverpool,  Englanti
Sivusto:  http://www.liv.ac.uk/
Liverpoolin yliopisto (engl. University of Liverpool) on yliopisto Liverpoolissa Englannissa. Yliopisto perustettiin vuonna 1881 nimellä University College Liverpool. Vuonna 1884 se liitettiin Victorian yliopistoon (engl. University Victoria). Vuonna 1903 siitä tuli parlamentin päätöksellä itsenäinen Liverpoolin yliopisto.
Yliopistossa on opiskellut tai työskennellyt yhdeksän Nobel-palkinnon saajaa: lääketieteen Nobelilla palkitut Ronald Ross, Charles Scott Sherrington, Har Gobind Khorana ja Rodney Robert Porter, fysiikan Nobelilla palkitut Charles Glover Barkla ja James Chadwick, kemian Nobelilla palkittu Robert Robinson, talousteieteen palkonnin saanut Ronald Coase sekä Nobelin rauhanpalkinnolla palkittu Józef Rotblat. Ronald Ross oli myös ensimmäinen brittiläinen Nobel-ehdokas vuonna 1902.
Aiheesta muualla

Kuvia tai muita tiedostoja aiheesta Liverpoolin yliopisto Wikimedia Commonsissa
Lentäjien juhannus (2015)

| Lentäjien juhannus |
| --- | --- |
Tapahtumapaikka:  Kauhavan lentokenttä
Paikkakunta:  Kauhava
Aktiivisuus:  aktiivinen
Järjestäjä:  Loud N’ Live Promotions
Uusi Lentäjien juhannus on vuodesta 2015 lähtien Kauhavan lentoaseman alueella Kauhavalla järjestettävä juhannustapahtuma, johon sisältyy muun muassa lentonäytöksiä ja musiikkiesityksiä. Tarkoitus on jatkaa Ilmasotakoulun vuosina 1945–2012 järjestämää perinteistä ilmailu-juhannusjuhlaa.
Tapahtuma käynnistyi uudelleen kaupallisen järjestäjän myötä juhannuksena 2015. Lentäjien juhannus palaa Kauhavalle kaksipäiväisenä 19.-20. kesäkuuta 2015. Esiintyjinä muun muassa Popeda, Paula Koivuniemi, Juha Tapio, Robin, Elonkerjuu, Pandora , Basic Element, Günther, Waldo, Movetron sekä DJ Matti Airaksinen. Lentonäytöksissä esiintyvät muun muassa Midnight Hawks ja Fouga-pari.
Louis Gantois

| Mitalit> Maa:   Ranska.Miesten melonta. Olympialaiset  | Mitalit> Maa:   Ranska.Miesten melonta. Olympialaiset  | Mitalit> Maa:   Ranska.Miesten melonta. Olympialaiset  | Maa:   Ranska> Miesten melonta. |
| --- | --- | --- | --- |
|  Pronssia | Helsinki 1952 | K-1 1000 m |  |
| Ratamelonnan maailmanmestaruuskilpailut  | Ratamelonnan maailmanmestaruuskilpailut  | Ratamelonnan maailmanmestaruuskilpailut  |  |
|  Hopeaa | Mâcon 1954 | K-1 1000 m |  |
|  Pronssia | Mâcon 1954 | K-4 1000 m |  |
Louis Charles Gantois (15. marraskuuta 1929 Saint-Maur-des-Fossés – 26. helmikuuta 2011 Cannes) oli ranskalainen meloja. Hän kilpaili kesäolympialaisissa vuosina 1952 ja 1956; ensimmäisellä kerralla hän sai pronssimitalin. Lisäksi hän sai vuoden 1954 ratamelonnan maailmanmestaruuskilpailuissa hopea- ja pronssimitalit, jälkimmäisen yhdessä Maurice Graffenin, Marcel Renaud’n ja Robert Entericin kanssa.